text: "কোথায় পাব তারে" বাঙালি লেখক শহীদুল জহির রচিত ছোট গল্প। ১৯৯৯ সালে রচিত গল্পটি ২০০৪ সালের ফেব্রুয়ারিতে ডলু নদীর হাওয়া ও অন্যান্য গল্প শিরোনমে জহিরের তৃতীয় এবং সর্বশেষ গল্প সংকলন প্রকাশিত হয়। ২০১৭ সালের ২১ জুন গল্পটি একই শিরনামে দৈনিক ইত্তেফাকে প্রকাশিত হয়।
  
  পটভূমি
  এটি পুরান ঢাকার দক্ষিণ মৈশুন্দি এবং ৩৬ নম্বর ভূতের গলির পটভূমিতে রচিত। শিরোনামে কাওকে খোঁজার হাহাকার, না পাওয়ার বেদনা অথবা ব্যর্থ প্রেম থাকলেও গল্পের আখ্যানে তার বর্ণনা সামান্য। কাাহিনীর মূল চরিত্র আব্দুল করিম, এবং শেফালি নামক একজনের খোঁজে তার ময়মনসিং যাবার ঘটনা কেন্দ্র করে গল্পের প্রেক্ষাপট সৃষ্টি হয়েছে। একই আবদুল করিম নাম অথবা চরিত্র পাওয়া যায় ১৯৯৮ সালে রচিত তার "চতুর্থমাত্রা" গল্পে, যেটি ডুমুরখেকো মানুষ ও অন্যান্য গল্প (১৯৯৯) বইয়ে সংকলিত হয়েছে। "কোথায় পাব তারে" গল্পে তার তরুণ বয়সের প্রসঙ্গ জানা গেলেও, পরিণত আবদুল করিমকে পাওয়া যায় "চতুর্থমাত্রা" একাঙ্কিকায়। অন্যভাবে "কোথায় পাবো তারে" গল্পটি "চতুর্থমাত্রা গল্পের সিক্যুয়াল হিসেবেও ভাবা যেতে পারে।
  
  চরিত্রসমূহ
   আবদুল করিম
   আব্দুল আজিজ ব্যাপারি
   বাবুল মিঞা
   মোছাঃ শেপালি বেগম
   দুলাল মিঞা - আব্দুল আজিজ ব্যাপারির বড় ছেলে
  
  জনপ্রিয় সংস্কৃতিতে
  এই গল্প অবলম্বনে একই শিরোনামে দুটি বাংলা টেলিভিশন নাটক নির্মিত হয়েছে। মোস্তফা সরয়ার ফারুকী রচিত ও পরিচালিত নাটকের বিভিন্ন চরিত্রে ছিলেন, রিফাত চৌধুরী, নাদের খান, রোমেল প্রমুখ। সারা যাকেরের চিত্রনাট্যে 
  দীপংকর দীপন পরিচালিত নাটকের বিভিন্ন চরিত্রে ছিলেন মামুন, আলী যাকের প্রমুখ।
  
  তথ্যসূত্র
  
  বহিঃসংযোগ
  "কোথায় পাব তারে" দৈনিক ইত্তেফাকে
  
  বিষয়শ্রেণী:২০০৪-এর ছোটগল্প
  বিষয়শ্রেণী:পুরান ঢাকার পটভূমিতে ছোটগল্প
  বিষয়শ্রেণী:বাংলাদেশী ছোটগল্প
  বিষয়শ্রেণী:শহীদুল জহিরের ছোটগল্প
  বিষয়শ্রেণী:চলচ্চিত্রে অভিযোজিত ছোটগল্প
  বিষয়শ্রেণী:ডলু নদীর হাওয়া ও অন্যান্য গল্প
title: কোথায় পাব তারে